05/04/2010 | Administración LocalMunicipal
Coristanco
Bases para a convocatoria de axudas por nacemento de fillos no ano 2009

EDICTO De conformidade cas competencias que o artigo 25 da Lei 7/1985, de 2 de abril, reguladora das bases de réximen local, esta Alcaldía-Presidencia convoca axudas por nacemento/adopción de nenos no Concello de Coristanco durante o ano 2009. A presente convocatoria rexirase integramente polas Bases reguladoras da convocatoria das citadas axudas, aprobadas pola Alcaldía-Presidencia en data 9 de marzo de 2010, e cuio texto íntegro publícase a continuación. BASES CONVOCATORIA DE AXUDAS POR NACEMENTO/ADOPCION DE NENOS NACIDO NO ANO 2009 A presente convocatoria ten por obxeto a regulación das axudas anuais aos nenos nacidos/adoptados no ano 2009 e a tal fin presupuestouse no orzamento xeral para o exercicio 2010 a cantidade de 8.000 euros na partida 2010.0. 231.480.00. A contía da axuda é de 216,00 euros anuais por neno, a razón de 18,00 euros mensuais, para que poidan ser subvencionadas as familias para o cumprimento dos fins expresados. Para a concesión desta prestación económica non se terán en conta os ingresos económicos da unidade familiar Segunda.- Destinatarios das axudas Poderán solicitar estas axudas para os nenos/as nacidos ou adoptados as familias empadroadas no Concello de Coristanco. Enténdese por familias, tanto as monoparentais, como as formadas por ambos proxenitores, sexan matrimonio ou parella de feito. Nos casos de separación, divorcio, nulidade do matrimonio, será beneficiario o proxenitor que teña a custodia dos neno/nena, e no caso de cese na convivencia de parellas de feito, será beneficiario o proxenitor con quen conviva o menor. En función do anteriormente establecido, poderán solicitar ditas axudas aqueles que reunan os seguintes requisitos: a) Estar empadroados no Concello de Coristanco. b) Que a data de nacemento ou da resolución xudicial do menor esté comprendida entre o primeiro día de xaneiro e o último de decembro de 2009. c) Estar o corrente no pago dos tributos municipais. Os solicitantes cumprimentarán o Modelo de Solicitude, que poderán atopar nas Oficinas Xerais do Concello. O Modelo de Solicitude anteriormente sinalado deberá ser acompañado dos seguintes documentos: a) Fotocopia compulsada do D. N. I. dos solicitantes. b) Fotocopia compulsada do Libro de Familia completo. c) Certificado de empadronamento da familia no Concello de Coristanco. d) Fotocopia compulsada da resolución xudicial que establezca a quen corresponden a garda e custodia do menor en caso de separación, divorcio ou nulidade matrimonial. O prazo de presentación de solicitudes abarcará ata o 30/06/2010. O lugar de presentación será no rexistro xeral do Concello de Coristanco en horario de 9:00 a 14:00. As bases da presente convocatoria serán publicadas mediante edicto no BOP e bando informativo colocado no taboleiro de anuncios do Concello Unha vez finalizado o prazo de presentación de solicitudes, o equipo de Servicios Sociais do Concello procederá ao estudio e valoración das solicitudes. Este equipo formulará a proposta de concesión das axudas, que, previa fiscalización da intervención municipal, será aprobada pola Xunta de Goberno Local. Concedida á axuda, o Concello notificarao ós beneficiarios. Aos beneficiarios se lles abonará a axuda concedida dentro dos dous meses seguintes á concesión. As persoas beneficiarias da prestación económica deberán facilitar toda a información que lles sexa requerida polo órgano xestor, a Intervención municipal, e outros órganos competentes, de acordo ca normativa vixente. O órgano concedente revocará as prestacións económicas concedidas no caso de alteración das condicións ou de falsedade nas datas facilitadas. O órgano xestor poderá verificar en calquer momento a veracidade dos datos facilitados para obte-la prestación económica. Para o non regulado nestas bases estarase o disposto na Lei 9/2007, de 13 de xuño, de subvencións de Galicia, na Lei 38/2003, de 17 de novembro, Xeral de Subvencións e no Real Decreto 887/2006, de 21 de xullo, polo que se aproba o Regulamento da Lei Xeral de Subvencións.” Coristanco, a 9 de marzo de 2010 O Alcalde Asdo.: Antonio Pensado Plágaro